Κιναίθων

Ο Κιναίθων ο ΛακεδαιμόνιοςΑναφέρεται λανθασμένα και ως Κίναιθος. ήταν πολυγραφότατος ποιητής του 8ου π.Χ. αιώνα από τη Σπάρτη. Έγραψε διάφορα γενεαλογικά έπη (όπως μας πληροφορεί ο Παυσανίας)Παυσανίας, Ελλάδος περιήγησις, 4.2.1. & 2.3.9., επηρεασμένος κατά πάσα πιθανότητα από τον Ησίοδο.Ά. Λέσκυ, Ιστορία της αρχαίας Ελληνικής λογοτεχνίας, σελ. 169, εκδ. Κυριακίδη, 2011. 

Αρχαίοι συγγραφείς απέδιδαν στον Κιναίθωνα τα επικά ποιήματα ΤηλεγόνειαΆλλοτε όμως, ως ποιητής της Τηλεγονείας αναφέρεται ο Ευγάμμων ο Κυρηναίος. , Ηράκλεια, Οιδιπόδεια και Μικρά Ιλιάς.Αποδίδεται συχνότερα στον Λέσχη, ποιητή του 7ου π.Χ. αιώνα από την Πύρρα της Λέσβου. Η Τηλεγόνεια εξιστορούσε τα ταξίδια και τις περιπέτειες του Οδυσσέα μετά την επιστροφή του στην Ιθάκη και τον κατά λάθος τελικά θάνατό του από τον γιό του Τηλέγονο (τον γιο που είχε κάνει με την Κίρκη)· η Ηράκλεια τα κατορθώματα του Ηρακλή και την Κάθοδο των Δωριέων· η Οιδιπόδεια τις περιπέτειες του Οιδίποδα· και η Μικρά Ιλιάς τα γεγονότα του Τρωικού Πολέμου από την αυτοκτονία του Αίαντα μέχρι την κατασκευή του Δούρειου Ίππου και την προσωρινή αναχώρηση των Αχαιών στην Τένεδο.W. Smith, Dictionary of Greek and Roman Biography and Mythology, "Cinaethon", τόμ. 1, σελ. 752. 

Όλες οι αναφορές αρχαίων συγγραφέων για τον Κιναίθωνα και τα ελάχιστα διασωζόμενα αποσπάσματα των έργων του περιελήφθησαν από τον Γκότφριντ Κίνκελ (Gottfried Kinkel) στη συλλογή Epicorum graecorum fragmenta (1877).G. Kinkel, Epicorum Graecorum fragmenta (1877), "Cinaetho", τόμ. I, σελ. 196-197. • Νεώτερη έκδοση των αποσπασμάτων : M. West, Greek Epic Fragments: From the Seventh to the Fifth Centuries BC, "Cinaethon, Testimonia and Fragments", σελ. 250-255, L. C. L. 497, Harvard University Press, 2003. 

 Παραπομπές & Σημειώσεις 

Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Κατηγορία:Αρχαίοι Σπαρτιάτες